আহমেদাবাদ কনসার্টে অরিজিতের ধামাকা

কলকাতা: আহমেদাবাদ কনসার্টে অরিজিতের ধামাকাদার পারফরম্যান্স। সঙ্গীত জগতের সুপারস্টার অরিজিৎ সিং (Arijit Singh)। অরিজিৎ সিংয়ের (Arijit Dance Video) লাইভ কনসার্ট মানেই হইহই শুরু হয়ে যায় সেই শহরজুড়ে। ২০২৫ সালের প্রথম কনসার্ট করলেন আহমেদাবাদে। সেখানের শোয়ের নানা ভিডিও ভাইরাল সোশ্যাল মিডিয়াতে।

কোটি কোটি টাকা উপার্জন করলেও তাঁর জীবনযাপন অতিসাধারণ অরিজিৎ সিংয়ের জীবনযাপন। পছন্দের গায়ক হওয়ার পাশাপাশি, ‘মাটির মানুষ’ হিসাবে অনুরাগীদের ‘মনের মানুষ’ হয়ে উঠেছেন অরিজিৎ। সংগীত শুধু তাঁর কাছে পেশা নয়, তাঁর সাধনা। অরিজিৎ সিংয়ের গানে মুগ্ধ আট থেকে আশি সকলেই। অরিজিতের কনসার্ট মানেই ধামাকা। নতুন বছরে আহমেদাবাদে প্রথম শো করলেন গায়ক। কনসার্টের জন্য সাদা রঙের জ্যাকেট বেছে নিয়েছিলেন তিনি। সঙ্গে ডেনিম। আর মাথায় সবুজ রঙের পাগড়ি। অরিজিতের শো-র আকর্ষণ তাঁর গানই। তবে এবার দেখা গেল, গানের পাশাপাশি আজকাল দারুণ নাচও করছেন। ভাইরাল ভিডিয়োতে দেখা গেল ‘মেরে হোঁঠো সে দুয়া ধারা নিকলতি হ্যায় য্যায়সি’ গাইছেন। আর সঙ্গেই চলছে নাচ। গায়ককে নয়া অবতারে দেখে পাগল নেটিজেনরা।

আরও পড়ুন: ২৫ বছর পর পর্দায় অক্ষয়-তাবু জুটি

View this post on Instagram

A post shared by Arijit Singh (@we_are_arijitians)

অন্য খবর দেখুন